32006R0019
L 004/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 19/2006 НА КОМИСИЯТА
от 6 януари 2006 година
за изменение на Регламент (ЕО) № 747/2001 на Съвета относно тарифните квоти на Общността за някои селскостопански продукти, произхождащи от Йордания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1) и по-специално член 5, параграф 1, буква б) от него,
като има предвид, че:
(1)
Със свое решение от 20 декември 2005 (2) Съветът одобри споразумение чрез размяна на писма между Европейската общност и Хашемитското кралство Йордания относно мерките за взаимна либерализация и замяна на протоколи № 1 и 2 и на приложения I, II, III и IV към Споразумението за асоцииране ЕС - Йордания.
(2)
Това споразумение определя за някои селскостопански стоки, произхождащи от Йордания, нови тарифни квоти на Общността и някои изменения на тарифните квоти, посочени в момента в Регламент (ЕО) № 747/2001.
(3)
За да се изпълнят тези тарифни квоти и измененията на съществуващите тарифни квоти, е необходимо да се измени Регламент (ЕО) № 747/2001.
(4)
Тъй като споразумението се прилага от 1 януари 2006 г., настоящият регламент трябва да се прилага от същата дата и да влезе в сила възможно най-скоро.
(5)
Мерките, предвидени в настоящия регламент съответстват на становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (ЕО) № 747/2001 се заменя с текста на приложението към настоящия регламент.
Член 2
Настоящият регламент влиза в сила на третия ден след датата на публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 януари 2006 година.